Tvrđava
Tvrđava (utvrda, utvrđenje) je oblik vojne građevine sa stalnom vojnom postavom, sa prevashodno odbrambrenim i zaštitnim zadatkom, koju karakteriše sistem kula i jakih bedema. Građene su na teško pristupačnim mjestima, tako da im se moglo prići samo sa jedne strane, dok su ih sa drugih čuvale prirodne prepreke poput stijena ili rijeka. Ranije je korišten i izraz „grad“ (gradina, gradište), ali on u današnje vrijeme ima potpuno drugačije značenje.